Document ID: /roh_data/filtered/fineweb-2-filterrobots_roh.jsonl.gz/45232

Material nunusità - Conradign Netzer fabritga velos da lain
Ils ultims onns ha Conradign Netzer construì skis da lain. Ussa ha il scrinari er cumenzà a fabritgar velos da lain. Il mument è il Surmiran vi da ses terz velo che duai esser sportiv, lev ed erodinamic.
Conradign Netzer è fascinà dal nov ed era dal vegl. Construir in velo da lain saja forsa pli cumplitgà che da construir skis, raquinta il scrinari surmiran, la sfida sajan ils detagls, ma gist quai saja er il fascinant. Ad el plascha cunzunt da cumbinar vegl e nov, spezialmain sch’el po far quai cun lain.
02:01
video
Il velo da lain da Conradign Netzer
Or da RTR dals 17.08.2022.
laschar ir. Durada: 2 minutas 1 Secunda.
E natiralmain vul il mastergnant adina optimar l’existent. Cun ses terz velo emprova el uss d’optimar l’erodinamica, per quai intent saja il lain predestinà.